作者：张炎
词牌/韵律：斗婵娟・霜叶飞

paragraphs: 旧家池沼。
寻芳处、从教飞燕频绕。
一湾柳护水房春，看镜鸾窥晓。
晕宿酒、双蛾淡扫。
罗襦飘带腰围小。
尽醉方归去，又暗约明朝斗草。
谁解先到。
心绪乱若晴丝，那回游处，坠红争恋残照。
近来心事渐无多，尚被莺声恼。
便白发、如今纵少。
情怀不似前时好。
谩伫立、东风外，愁极还醒，背花一笑。